Document ID: 32010D0786

KOMISIJAS LĒMUMS
(2010. gada 17. decembris),
ar ko attiecībā uz Eiropas Parlamenta un Padomes Regulas (EK) Nr. 452/2008 par izglītības un mūžizglītības statistikas izveidi un pilnveidi īstenošanu piešķir atkāpes Beļģijai, Vācijai, Igaunijai, Īrijai, Grieķijai, Spānijai, Francijai, Itālijai, Ungārijai, Maltai, Polijai, Portugālei, Somijai un Apvienotajai Karalistei
(izziņots ar dokumenta numuru C(2010) 9126)
(Autentisks ir tikai teksts angļu, franču, grieķu, igauņu, itāļu, maltiešu, nīderlandiešu, poļu, portugāļu, somu, spāņu, ungāru un vācu valodā)
(2010/786/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2008. gada 23. aprīļa Regulu (EK) Nr. 452/2008 par izglītības un mūžizglītības statistikas izveidi un pilnveidi (1) un jo īpaši tās 6. panta 3. punktu,
ņemot vērā Beļģijas Karalistes, Vācijas Federatīvās Republikas, Igaunijas Republikas, Īrijas, Grieķijas Republikas, Spānijas Karalistes, Francijas Republikas, Itālijas Republikas, Ungārijas Republikas, Maltas Republikas, Polijas Republikas, Portugāles Republikas, Somijas Republikas un Lielbritānijas un Ziemeļīrijas Apvienotās Karalistes pieprasījumus,
tā kā:
(1)
Saskaņā ar Regulas (EK) Nr. 452/2008 3. pantu šo regulu piemēro statistikas sagatavošanai trijās konkrētās sfērās.
(2)
Regulas (EK) Nr. 452/2008 6. panta 3. punktā paredzēts, ka vajadzības gadījumā vienai vai vairākām dalībvalstīm var piešķirt ierobežotas atkāpes un pārejas periodus, kas pamatoti ar objektīviem iemesliem.
(3)
No Komisijai sniegtās informācijas ir skaidrs, ka dalībvalstu pieprasījumi piešķirt atkāpes ir saistīti ar būtiskiem pielāgojumiem, kas vajadzīgi, lai valstu statistikas sistēmas pilnībā atbilstu Regulai (EK) Nr. 452/2008.
(4)
Tāpēc šādas atkāpes pēc pieprasījuma jāpiešķir Beļģijai, Vācijai, Igaunijai, Īrijai, Grieķijai, Spānijai, Francijai, Itālijai, Ungārijai, Maltai, Polijai, Portugālei, Somijai un Apvienotajai Karalistei.
(5)
Šajā lēmumā paredzētie pasākumi ir saskaņā ar Eiropas Statistikas sistēmas komitejas atzinumu,
IR PIEŅĒMUSI ŠO LĒMUMU.
1. pants
Dalībvalstīm piešķir atkāpes saskaņā ar pielikumu.
2. pants
Šis lēmums ir adresēts Beļģijas Karalistei, Vācijas Federatīvajai Republikai, Igaunijas Republikai, Īrijai, Grieķijas Republikai, Spānijas Karalistei, Francijas Republikai, Itālijas Republikai, Ungārijas Republikai, Maltas Republikai, Polijas Republikai, Portugāles Republikai, Somijas Republikai un Lielbritānijas un Ziemeļīrijas Apvienotajai Karalistei.
Briselē, 2010. gada 17. decembrī

Labels: 10
12
9
19